לני וילקנס

לאונרד רנדולף "לני" וילקנס (באנגלית: Leonard Randolph "Lenny" Wilkens; נולד ב-28 באוקטובר 1937 בניו יורק, ארצות הברית) הוא כדורסלן ומאמן עבר בליגת ה-NBA. וילקנס נמצא במקום השלישי (אחרי דון נלסון וגרג פופוביץ') עם המספר הרב ביותר של ניצחונות למאמן בעונה הרגילה בהיסטוריה של ה-NBA ונבחר להיכל התהילה של הכדורסל פעמיים, הן כשחקן, הן כמאמן; כשחקן הוא נבחר ב-1989 וכמאמן ב-1998. ב-29 בנובמבר 2006 הוא התמנה לסגן יו"ר הסיאטל סופרסוניקס וב-27 באפריל 2007 הוא התמנה לנשיא פעילויות הכדורסל של הסוניקס. ב-6 ביולי 2007 התפטר וילקנס מהסוניקס.

נעוריו 
וילקנס גדל בברוקלין. אביו היה אפרו-אמריקאי ואמו ממוצא אירי. הוא למד ושיחק בתיכון הספורט המוביל בארצות הברית, Boys High.

קריירת המשחק 
וילקנס שיחק במכללת פרובידנס ונבחר פעמיים, ב-1959 וב-1960 כאול אמריקן. הוא קלע בשורות המכללה 1193 נקודות והוביל אותה לגמר טורניר ה-NIT. הוא אף נבחר ל-MVP של טורניר הפיינל פור.

וילקנס נבחר במקום השישי בדראפט ה-NBA של 1960 על ידי סנט לואיס הוקס (שהפכה מאוחר יותר לאטלנטה הוקס). בהוקס הושיט לו סיוע רב בוב פטיט מה שעזר לווילקנס להתאקלם בקלות בקבוצה. הוא שיחק עבור ההוקס (1960 - 1968), הסוניקס (1968 - 1972), עבור קליבלנד קאבלירס (1972–1974) ולסיום עבור פורטלנד טרייל בלייזרס (1974 - 1975). וילקנס נבחר למשחק האולסטאר של ה-NBA תשע פעמים ואף סיים במקום השני במרוץ לתואר הMVP של עונת 1968 - 1969, אחרי וילט צ'מברלין, כשהוא קולע 20 נקודות ומוסר 9.3 אסיסטים למשחק. ב-1971 אף זכה בתואר ה-MVP של משחק האולסטאר. כמו כן זכה בתואר מלך האסיסטים של ה-NBA בעונת . בעונתו הראשונה בסיאטל קלע 22.4 נקודות ומסר 8.2 אסיסטים למשחק ובעונתו הראשונה בקאבס קלע 20.8 נקודות ומסר 8.4 אסיסטים למשחק.

קריירת האימון 
וילקנס שימש כמאמן-שחקן בשנים 1969–1972 בסיאטל ובשנתו היחידה כשחקן בפורטלנד.

וילקנס פרש ממשחק ב-1975 והיה מאמן במשרה מלאה של פורטלנד במשך שנה אחת נוספת. לאחר שנה הפסקה, הפך ב-1977 למאמן סיאטל, שם אימן במשך שמונה שנים רצופות, עד שנת 1985. ב-1979 זכה באליפות היחידה שלו (ושל סיאטל). לאחר מכן אימן את קליבלנד (1987–1993), אטלנטה (1993 - 2000), טורונטו (2000 - 2003) ואת הניקס (2004–2005). בדרך, ב-1 במרץ 1996 הוא הפך למאמן הראשון שהשיג 1,000 ניצחונות וב-1994 נבחר ל"מאמן השנה" כשהוביל את אטלנטה למאזן 57-25.

ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.

הישגים 
וילקנס פרש ב-2005, לאחר 32 עונות אימון בהן ניהל 2,487 משחקים בעונה הרגילה ובמאזנו 1,332 ניצחונות ו-1,155 הפסדים. מספר הניצחונות של וילקנס היווה שיא NBA אשר נשבר על ידי דון נלסון ב-2010. בכל ארבע הקטגוריות האלה הוא מקום ראשון בליגת ה-NBA בכל הזמנים. וילקנס היה עוזר מאמן הדרים טים של 1992 ואימן את נבחרת 1996. וילקנס הוא אחד משלושה בלבד, לצד ג'ון וודן וביל שרמן שנבחר להיכל התהילה של הכדורסל הן כשחקן, הן כמאמן. בנוסף, וילקנס הוא גם האדם היחיד שנבחר הן לרשימת 50 השחקנים הגדולים בתולדות ה-NBA שהוכרזה ב-1996 לרגל ציון 50 שנים שעברו מאז נוסדה הליגה, הן לרשימת 10 המאמנים הגדולים בתולדות הליגה.

סטטיסטיקות כשחקן

בעונה הסדירה של ה-NBA

בפלייאוף ה-NBA

קישורים חיצוניים 

 באתר היכל התהילה של הכדורסל (כשחקן)
 באתר היכל התהילה של הכדורסל (כמאמן)
 

ניו יורק: אישים
פרשני כדורסל אמריקאים
היכל התהילה של הכדורסל: כדורסלנים
משתתפי משחק האולסטאר של ה-NBA
היכל התהילה של הכדורסל: מאמנים
מאמני כדורסל אמריקאים
כדורסלני פרובידנס קולג'
כדורסלני סנט לואיס הוקס
כדורסלני קליבלנד קאבלירס
כדורסלני פורטלנד טרייל בלייזרס
כדורסלני סיאטל סופרסוניקס
מאמני ניו יורק ניקס
מאמני קליבלנד קאבלירס
מאמני סיאטל סופרסוניקס
מאמני אטלנטה הוקס
מאמני פורטלנד טרייל בלייזרס
מאמני משחק האולסטאר של ה-NBA
זוכי פרס ה-MVP של משחק האולסטאר של ה-NBA
זוכי פרס מאמן השנה ב-NBA
כדורסלנים אפרו-אמריקאים
כדורסלנים אמריקאים
כדורסלנים ב-NBA שגופייתם הופרשה
מאמני טורונטו ראפטורס
בחירות דראפט של סנט לואיס הוקס
מדינת ניו יורק: כדורסלנים
מנהלי קבוצות ב-NBA
מאמני נבחרת ארצות הברית בכדורסל
חברי היכל התהילה של כדורסל המכללות
אמריקאים שנולדו ב-1937